ИНФОРМАЦИЈА
за начинот на комуникација и активностите на Општинскиот совет за социјална заштита на Општина Битола
Општина Битола, преку Општинскиот совет за социјална заштита, воспоставува континуирана комуникација и соработка со институции, установи, граѓански организации, здруженија и други релевантни чинители кои работат со граѓани од ранливи и маргинализирани категории.
Општинскиот совет за социјална заштита претставува механизам преку кој се овозможува размена на информации, согледувања и предлози поврзани со состојбите и потребите на различни категории граѓани, како и нивно земање предвид при планирањето на активностите и програмите на Општина Битола во областа на социјалната заштита.
Комуникацијата со членовите и соработниците на ОССЗ се одвива на повеќе начини, и тоа преку одржување седници и состаноци, писмена комуникација по електронска пошта, доставување покани и материјали за разгледување, како и преку електронска група за оперативна комуникација во која се споделуваат информации за активности, повици, состаноци, предлози и други прашања поврзани со работата на Советот.
На овој начин се овозможува информациите и согледувањата од организациите и институциите кои непосредно работат со граѓаните да бидат доставени до Општината, разгледани во рамките на работата на ОССЗ и земени предвид при планирањето на идните активности. 
Во текот на 2024 година, комуникацијата во рамките на ОССЗ беше насочена кон размена на информации за реализираните активности во областа на социјалната заштита, согледување на потребите на корисниците и планирање на идните активности.
На 29.03.2024 година беше одржана седница на Општинскиот совет за социјална заштита на која беа разгледувани реализираните активности со поддршка преку Програмата за социјална заштита, како и планирањето на идните активности во рамките на Програмата.
Во рамките на комуникацијата и работата на Советот беа вклучувани релевантни организации и институции кои работат со ранливи категории граѓани, со можност да споделат информации, согледувања и предлози од својата непосредна работа.
Посебно значење во однос на планирањето за наредната година имаше комуникацијата и седницата на ОССЗ од 07.10.2024 година. На оваа седница се разговараше за реализираните активности и за идните активности во рамките на Програмата за социјална заштита на Општина Битола за 2025 година. На членовите на Советот им беше овозможено да достават свои предлози за Програмата за 2025 година, со што потребите и предлозите на организациите и институциите кои работат со ранливи категории можеа да бидат земени предвид во процесот на планирање.
Преку ваквиот начин на комуникација се разгледуваат и прашања од значење за лицата со попреченост, децата и семејствата, припадниците на ромската заедница и други категории граѓани кои имаат потреба од дополнителна поддршка и услуги.
Во текот на 2025 година продолжи воспоставениот начин на комуникација и консултација преку ОССЗ, со дополнително поврзување на предлозите и согледувањата со процесот на изработка на Социјалниот план на Општина Битола 2025–2029.
На 05.06.2025 година беше одржана седница на ОССЗ на која, покрај информациите за реализираните активности, беше презентиран Социјалниот план на Општина Битола 2025–2029. По презентацијата беше отворена дискусија во која присутните дадоа свои предлози и коментари.
Предлозите од присутните беа предвидени да се земат предвид при финализирањето на Социјалниот план, додека членовите кои не присуствувале на седницата беа повикани дополнително да достават свои предлози и забелешки по електронски пат.
Во рамките на оваа комуникација беа разгледувани потребите на различни категории корисници на услуги, вклучително и Роми, лица со попреченост, жени жртви, долгорочно невработени лица и невработени лица над 55 години, со цел нивните потреби да бидат соодветно земени предвид во планирањето на локалните услуги и мерки.
На овој начин, преку редовна комуникација, состаноци, доставување предлози и електронска размена на информации, Општина Битола обезбедува континуирано вклучување на релевантните организации и институции во процесите поврзани со социјалната заштита и планирањето на активностите. 
